eo fi eo en eo eo pt eo eo eo pl eo eo eo eo eo eo pl eo eo fr eo eo eo eo fr eo en eo eo eo eo eo en eo sk eo eo eo eo eo eo eo eo eo eo eo eo eo eo eo eo pl eo eo eo eo eo eo eo eo eo eo eo eo eo eo eo eo eo eo eo eo eo eo bar eo pl eo uk it es ja lt eo eo eo eo eo eo eo eo eo eo eo pl eo eo de en eo eo eo eo eo es tr sv de en eo it id it eo eo eo ja eo tr eo hbs_lat eo eo eo eo eo eo eo eo pt eo es pt eo eo pl eo eo lt en eo eo eo eo eo eo eo eo hbs_lat eo eo eo eo eo eo nl eo eo eo eo eo de eo eo eo eo eo eo eo uz eo eo eo eo fr fr fr eo en eo en en fr es fr fr eo eo
10-jariĝo de E@I: projektoj, defioj, sukcesoj
Publikigita Novembro 14, 2015 de admin
Jen eta superrigardo pri la agado de E@I ekde ties komenco ĝis nun (14-a de novembro 2015), omaĝe al la 10-jariĝo de la fondo de la organizo kiel memstara neregistara organizaĵo:
1999 – fondo de neoficiala laborgrupo “Esperanto@Interreto” (E@I)
2002 – lanĉo de lernu.net
2005 – (14.11.) – oficiale agnoskita internacia neregistara organizo (en Slovakio): E@I (Edukado@Interreto)
2007 – unua SES (Pribylina, Slovakio)
2009 – unua EU-projekto: retejo Slovake.eu (peresperanta, ne poresperanta projekto)
2010 – unua staĝanto per programo Erasmus
2010 – unua KAEST, organizita de E@I
2011 – propra oficejo en Partizánske
(2013 – ŝanĝo de la oficejo al pli granda)
2013 – unua volontulo per EVS
2015 – 10-a SES (Martin, Slovakio)
La agado de E@I konsistas el kelkaj partoj, foje forte ligitaj, foje tute sendependaj. La projektojn kaj la agadon eblas dividi al: organizado de aranĝoj, kreado de edukaj retejoj, eldona agado, ceteraĵoj. Jen eta superrigardo de ili, dividitaj al unuopaj kategorioj.
Inter la jaroj 2000 – 2006 okazis entute ok trejnseminarioj, kiuj signife influis la organizon. Precipe en la unuaj jaroj de la funkciado de E@I, trejnseminarioj pri temoj rilataj al edukado kaj interreto havis gravan rolon en la disvolviĝo de la asocio kaj trovado de novaj aktivuloj. En la tempo kiam E@I estis Faka Sekcio de TEJO, ĝiaj seminarioj estis samtempe ankaŭ TEJO-seminarioj.
Ekde 2007 ĝis 2015 okazis jam 10-foje la Somera Esperanto-Studado (en la jaro 2014 ĝi okazis eĉ 2-foje, unu en Slovakio, alia en Rusio). Ĝi iĝis relative rapide la plej granda somera E-lernejo tutmonde (kun proksimume 200-250 partoprenantoj el ĉ. 20 landoj).
Konferenco pri Aplikoj de Esperanto en Scienco kaj Tekniko (2010, 2012, 2014)
En novembro de 2010 unuafoje sub gvido de E@I en Modra okazis la konferenco pri faka uzo de Esperanto KAEST, aranĝo kun tradicio en Ĉeĥoslovakio ekde 1978, kies organizadon E@I transprenis de KAVA-PECH. La aranĝo okazas ĉiun paran jaron novembre, en la urbeto Modra.
La teamo de E@I helpis okazigi la SAT-kongreson en la urbo Nitra en la jaro 2015.
Kun SAT ĝi kunlaboris ankaŭ pri la kreo de la reta versio de PIV, retejo vortaro.net.
E@I ankaŭ aktive partoprenas en la organizado de la 101-a Universala Kongreso de Esperanto, kiu okazos julie 2016 en Nitro, Slovakio.
Lingva kafejo (Jazyková kaviareň Partizánske)
Ĉiumonate okazigas E@I kaj ties volontuloj en “Kinobar IVA”, Partizánske t.n. Lingvan kafejon – unu vesperon kun eblo paroli en diversaj lingvoj ĉe apartaj tabloj. Kompreneble Esperanto-tablo ankaŭ ĉeestas.
E@I eldonis plurajn verkojn, ofte kunlabore kun la slovaka eldonejo Espero. La eldonaĵoj aperis komence kiel flanka okupo, kiun ofte instigis la uzantoj de retaj projektoj de E@I (ekz. lernu!-KD kaj Komputeko-libro). Same plej multaj eldonaĵoj estas rezulto de reta kunlaboro de internacia teamo. Tamen la eldona fako de E@I iĝas pli kaj pli populara kaj en estonteco daŭre kreskos.
La unua libro aperis en la jaro 2005. Temas pri Manlibro pri instruado de Esperanto – libro eldonita kune kun ILEI, sub la redaktora gvido de Katalin Kovats. Kontribuis al ĝi 13 aŭtoroj. (Aperis jam 3 eldonoj). La verko estas rezulto de la projekto “Flugiloj de Malfacila Vento” kaj uzita dum ĝiaj seminarioj kiel instru-libro.
Pri Vikipedio E@I realigis du verkojn: Vikipedio – praktika manlibro (en 2005) kaj Vikipedio por vi (en 2008), detala verko, kiu klarigas la fenomenon Vikipedio kun multaj konsiloj, klarigoj kaj paŝo post paŝo gvidas leganton iĝi facile ne nur uzanto de tiu reta enciklopedio sed ĝia aktiva kontribuanto.
En 2008 aperis unua terminaro prikomputila, Komputeko. Ĉar ĝi rapide elvendiĝis, en 2012 aperis dua eldono, ampleksigita.
Ekde la jaro 2010 E@I transprenis la organizadon de KAEST (Konferenco pri Aplikoj de Esperanto en Scienco kaj Tekniko). Tial ankaŭ E@I ek-eldonis la KAEST-prelegokolektojn en 2011, 2013 kaj 2015.
Cetere sub la marko de E@I aperis (en 2010) “lernu!-gramatiko” – la libro Detala gramatiko de Esperanto – nova verko de la aŭtoro de PMEG – Bertilo Wennergren, kiu kreis tiun ĉi libron, kiu baze estas mallongigo de PMEG kun parte aliaj gramatikterminoj. En 2013 aperis, lernolibro de la minimumisma lingvo tokipono, lernebla de Esperanto (kiu cetere estis entute la unua papera lernolibro de tiu ĉi lingveto).
De la diskoj estus certe menciindaj eĉ ĉiuj, ĉar ĉiu el ili estas iaspeca unikaĵo en la E-movado kaj eĉ ekster ĝi. La KD Esperanto estis produktita en la jaro 2008, danke al la kunlaboro de E@I kaj urbo Bjalistoko aperis la disko en la pola tagĵurnalo Gazeta Wyborcza – ĝis nun temas pri la plej multnombra E-eldonaĵo elektronika. La kompakta disko kun simpla nomo Esperanto estis eldonita en 400 000 ekzempleroj. La disko estas dulingva (pole kaj Esperante) kaj celas prezenti Esperanton al ĝenerala publiko per luda, amuza formo.
Diskoj eldonitaj de E@I
La DVD Esperanto elektronike estas la plej ampleksa kaj la plej bunta kompleta materialo pri la internacia lingvo Esperanto. Ĝi celas du publikojn: al esperantistoj ĝi donas amason da interesaj E-materialoj (libroj, artikoloj, muziko…), al neesperantistoj ĝi liveras informojn pri Esperanto, kursojn, vortarojn… Aperis kvar eldonoj de la furora disko, ĝi alportas enhavon en 26 lingvoj, la lasta eldono estis la plej ampleksa, kun multaj novaj fotoj, libroj, kantoj, gazetoj, ktp. La kompleta enhavo de tiu ĉi disko aperas nun ankaŭ senpage rete ĉe: http://dvd.ikso.net.
La DVD-video Esperanto estas… estas moderna inform-filmo pri Esperanto, dediĉita al neesperantista publiko. Ĉefa celo estas prezenti Esperanton kiel vivan, modernan kaj plene funkciantan internacian lingvon kun multaj trajtoj. La filmo havas 43 minutojn kaj 6 partojn, ĉiu prezentanta alian aspekton de Esperanto. Entute la filmo havas voĉ-registron en 10 lingvoj kaj subtekstojn en 26! La DVD-video aperis en 2 eldonoj – dividitaj laŭlingve (versio A kaj B), ambaŭ po 2000 pecoj. La filmo spekteblas ankaŭ en YouTube.
La DVD-j Vikipedio en Esperanto – eksterreta eldono 2012 kaj 2014 estas interesaj kaj de la enhava kaj de la arkiva vidpunkto. Sur la diskoj ja aperas la kompleta tiama enhavo de la E-lingva Vikipedio. Se do hazarde la reto ĉesos funkcii, la Esperanta versio de Vikipedio estos savita.
Jen la listo de la libroj, kompaktdiskoj kaj DVD-j eldonitaj de E@I:
libro Manlibro pri instruado de Esperanto (2005, kunlabore kun ILEI)
DVD Esperanto Elektronike (2006, 2011)
libro Vikipedio – praktika manlibro (2007, aŭtoro Yves Nevelsteen)
libro Komputeko (2008, aŭtoro Yves Nevelsteen)
KD Esperanto (2008, 400 000 ekzempleroj aperis en Gazeta Wyborcza antaŭ la 94-a UK)
libro Vikipedio por vi (2008, aŭtoro Ziko van Dijk)
DVD-video Esperanto estas… (2008, reĝisoro Rogener Pavinski)
broŝuro Malkovru Esperanton (2009, iniciatita de Hokan Lundberg)
libro Detala gramatiko de Esperanto (2010, aŭtoro Bertilo Wennergren)
libro Modernaj teknologioj por Esperanto (2011, prelegkolekto de la konferenco KAEST 2010)
DVD Vikipedio en Esperanto – eksterreta eldono 2012
libro Modernaj edukaj metodoj kaj teknologioj (2013, prelegkolekto de la konferenco KAEST 2012)
DVD Vikipedio en Esperanto – eksterreta eldono 2014
libro Arkivoj kaj bibliotekoj – kiel protekti kaj konservi nian heredaĵon (2015, prelegkolekto de la konferenco KAEST 2014)
libro toki pona en 76 ilustritaj lecionoj (2013, 2014, Entute la unua papera lernolibro de la lingveto toki pona, lernebla pere de Esperanto, 2 eldonoj)
libro Lingvomanio (2015, Proverboj kaj idiomoj de 28 lingvoj de Eŭropo)
Pli da informoj pri unuopaj verkoj vi trovos en nia retejo.
Krom tiu ĉi agado aperas ankaŭ aliaj eldonaĵoj, rilataj al EO, foje tre popularaj. Bona ekzemplo estas la broŝuroj: Malkovru Esperanton, kiu ĝis nun aperis en 10 lingvoversioj. Tre ŝatataj estas ankaŭ diversaj Esperantaj T-ĉemizoj, kaj aliaĵoj, kiel ekz. insignoj aŭ glumarkoj.
E@I kreis, kunkreis kaj funkciigas plurajn retpaĝarojn, kiuj rilatas al edukado en interreto kaj havas rilaton al Esperanto aŭ lingvoj ĝenerale. Pluraj el la retpaĝaroj estas konstante prizorgataj, kelkaj funkcias sen aktiva prizorgo, kaj kelkaj estis transdonitaj al aliaj organizoj. E@I ankaŭ kiel partnero subtenas personajn iniciatojn de siaj membroj, ekzemple per disponigo de rethotela loko.
Jen la listo de unuopaj projektoj:
http://slovake.eu/ (13 lingvoj, inkluzive de EO)
http://deutsch.info/ (15 lingvoj, inkluzive de EO)
http://tokipona.info/ (kurso kun ekzercoj, de EO)
http://speaklearn.eu/ (20 lingvoj, inkluzive de EO)
http://lingvo.info/ (21 lingvoj, inkluzive de EO)
http://monda.eu/ (10 lingvoj, inkluzive de EO)
Malnova versio de lingvo.info
Staĝantoj: de 2010 ĝis 2013 laboris en E@I entute 14 staĝantoj el 6 landoj (8 per Erasmus, 1 per Campus Hungary, 5 sen stipendio).
Nome de EVS (Eŭropa Volontula Servo) E@I akceptas en sia oficejo en Partizánske volontulojn (18-30 jaraj) por labori pri diversaj projektoj.
Ĝis nun: 9 volontuloj el 9 landoj.
Matthias von Laer (Germanio)
Ekde la 1-a de julio 2011, danke al subteno de la urbo Partizánske kaj ties urbestro Jozef Božik, E@I disponas pri propra oficejo en ĝia urbocentro. La unua oficejo havis la surfacon de 60 m² kaj laborlokojn por 5 personoj. En junio de 2013 estis ŝanĝita loko de oficejo ene de la sama konstruaĵo, la oficejo iĝis pli granda kun 100 m² kaj du ĉambroj. Ekde ĝia stariĝo ĉiuj staĝantoj kaj surlokaj aktivuloj de E@I komune laboras tie.
Kun Vikipedio jam estas longjara kaj diversspeca kunlaboro, ekde instigo al Esperantistoj verkadi, eldonado de libroj pri ĝi, okazigo de konkurso, kunorganizado de trejnadoj ktp.
Foje E@I lanĉas monkolektajn kampanjojn, ĉefe kun konkreta celo, por subteni konrektan projekton. Tiel okazis por ekz. eldoni la DVD-jn (Esperanto Elektronike, Esperanto estas…), por aperigi retan version de PIV (vortaro.net) aŭ helpi kolekti financojn por ESF.
Multfoje jam aperis diversspecaj artikoloj en Esperanto-gazetaro de E@I-teamanoj. Regule ili aperas en La Ondo de Esperanto, ofte en la revuo Esperanto, en Libera Folio, Esperantisto Slovaka, ktp. Ankaŭ pli kaj pli ofte aperas mencioj pri diversaj projektoj de E@I en neE-a gazetaro diverslande, ĉefe lige kun la edukaj lingvo-retejoj.
E@I kunorganizas aŭ alimaniere kontribuas al la kleriga programo de aliaj esperanto-aranĝoj, ekzemple al la seminario Sabla Printempo okazanta en Ĉeĥio aŭ la Esperanta Vikimanio (okazinta en 2011 en Svitavy). Ankaŭ en la programo de la Universalaj Kongresoj de Esperanto laste aperas kontribuoj de E@I (propraj prelegoj dum la 93-a UK; propra salono dum la 94-a UK; du kontribuoj al la Kleriga lundo kaj organizo de la Terminologia forumo dum la 96-a UK, prezentoj dum la Kleriga lundo dum la 98-a kaj 100-a UK)…
E@I tre regule kunlaboras kun diversaj organizoj, kaj Esperantaj, kaj ne-Esperantaj, por atingi siajn celojn. Tia kunlaboro foje estas longjara kaj tre vasta, kiel ekz. kun la firmao Studio Gaus, kiu nun ĉefprogramas ĉiujn grandajn edukajn projektojn, kaj la posedanto de ĝi, Jevgenij Gaus, ja estis antaŭa aktivulo en E@I kaj TEJO. La kunlaboro povas havi tute diversan aspekton, kaj daŭron. E@I jam kunlaboris kun multegaj organizoj pri multaj projektoj, ekz. kun ILEI, EEU, TEVA, SAT, TEJO, UEA, Landaj asocioj, diversaj ne-Esperantaj organizoj, universitatoj ktp.
Financa subteno estas daŭre unu el la plej grandaj defioj por E@I – ju pli da profesiaj projektoj kaj teamanoj, des pli da financoj estas bezonataj. Malfacilas foje trovi sumojn por ĉiu inda projekto, tial ofte kelkaj planoj devas atendi dum jaroj, por povi realiĝi. Kelkaj atendas ĝis nun… Se iu emus subteni la agadon de E@I, detaloj pri la subtenebloj: http://www.ikso.net/eo/subtenu/index.php
Jen du niaj plej grandaj sponsoroj:
La plej granda subtenanto de nia agado poresperanta estas sendube “Esperantic Studies Foundation”, sed kiu multaj el nia projektoj tute ne ekzistus. Grandan dankon al ili, E@I esperas ankaŭ en la estonte proksime kunlabori!
Ĉiuj grandaj edukaj retejoj (krom lernu.net) aperis danke al la subteno de Eŭropa Komisiono kaj EU entute. Ekde la jaro 2009 E@I jam regule partoprenas projektojn, subtenitajn de EU, kaj danke al tio entute povas labori kaj antaŭenigadi siajn celojn.
Kompreneble, granda danko apartenas ankaŭ al ĉiuj privataj donacintoj kaj ĉiuj volontuloj, kiuj dum la tuta vivodaŭro de E@I helpas al la organizo diversmaniere! Sen tiu heroa laboro de multaj homoj de la tuta mondo E@I jam certe ne ekzistus.
Jen, la 10-jariĝo de E@I estas bona okazo sumigi aktivecojn kaj aktivadojn de ĝi. Tiu ĉi artikolo volis doni almenaŭ bazan superrigardon pri diversaj kaj buntaj agadoj, pri kiuj E@I okupiĝas. Certe eblus skribi multe pli, eĉ pri ĉiu unuopa projekto. Sed la novaj projektoj jam atendas sian realigon, do estas tempo adiaŭi kaj daŭrigi la laboron. Ĝis revido ĉe iu el la projektoj aŭ aranĝoj de E@I!
Pli da detaloj pri E@I:
fotogalerioj de pluraj aranĝoj: http://picasaweb.google.com/esperanto666/
« Fariĝu E@I-volontulo ekde aŭtuno
La plej freneza kaj plej bona jutuba esperantisto »
Retpoŝtadreso (ne estos publikigita) (devigata)
Elekti monaton Marto 2017  (2) Februaro 2017  (1) Januaro 2017  (2) Novembro 2016  (1) Junio 2016  (2) Marto 2016  (2) Februaro 2016  (1) Novembro 2015  (1) Oktobro 2015  (2) Septembro 2015  (1) Majo 2015  (1) Marto 2015  (2) Februaro 2015  (2) Novembro 2014  (1) Majo 2014  (1) Oktobro 2013  (1) Aŭgusto 2013  (1) Julio 2013  (1) Marto 2013  (1) Februaro 2013  (1) Januaro 2013  (1) Decembro 2012  (2) Oktobro 2012  (1) Majo 2012  (1) Aprilo 2012  (4) Marto 2012  (4) Februaro 2012  (1) Januaro 2012  (3) Novembro 2011  (1) Oktobro 2011  (3) Septembro 2011  (2) Aŭgusto 2011  (3) Julio 2011  (3) Junio 2011  (1) Majo 2011  (2) Aprilo 2011  (1) Marto 2011  (1) Januaro 2011  (1) Decembro 2010  (5) Novembro 2010  (1) Oktobro 2010  (1) Septembro 2010  (1) Aŭgusto 2010  (5) Junio 2010  (3) Majo 2010  (7) Aprilo 2010  (10) Marto 2010  (4) Februaro 2010  (4) Januaro 2010  (15) Decembro 2009  (21) Novembro 2009  (16) Oktobro 2009  (10) Septembro 2009  (1) Junio 2009  (3) Aprilo 2009  (2) Marto 2009  (4) Februaro 2009  (3) Januaro 2009  (4) Decembro 2008  (2) Novembro 2008  (5) Oktobro 2008  (14)
Elekti kategorion Amuzaĵoj kaj interesaĵoj  (37) Aparataro kaj akcesoraĵoj  (19) Aspektigo kaj grafiko  (7) E@Info  (34) Foto kaj video  (16) Interreto kaj komunikado  (81) Laboro kaj negoco  (17) Ludoj  (5) Programado  (8) Programaro kaj sekureco  (42) Projektoj kaj aranĝoj  (27) Scienco kaj tekniko  (17) Senkategoria  (17)
Konstrui skatolojn simplas, per (ankaŭ) Esperantlingva retejo
La fama socia reto Vkontakte (VK) ankaŭ en Esperanto!
Cyberhelp.eu – retejo pri la reta ĉikanado atendas la Esperantan tradukon
La 101-a UK – eksterordinara reklamo tra la urbo kaj la lando
Mia vivo kiel Esperanto-volontulo
Nova projekto: lernu la rusan
Saluton karaj geamikoj. Mi deziros sci...
Estas direnda, ke nur enskribiĝintoj pov...
Iuspeca skandalo: "Bedaŭrinde vi ne rajt...
Reage: Unu komento por “La reta PIV: re...
Dankon pro via reago kaj la precizigo, M...
Via parentaza klarigo "firmao SDL (evolu...
Multajn gratulojn pro tiu gravega atingo...
Facebook Kopenhago Firefox OpenOffice Doodle KAEST Microsoft e-libroj Mozilla librolegilo Android interreto Klavaro Libera programaro filmoj Guglo Google Translate Socia reto Vikipedio Kunlaboro fotografio estonteco iPhone Esperanto SES scienco Google Vindozo konkurso Komunikado Bing Linukso YouTube domajnoj Tradukado Sekureco serĉado Apple ludo retumilo lernu! lingvoj staĝo E@I kalendaro
La blogo estas kreita per WordPress kaj estas prizorgata de E@I.
Afiŝoj (RSS) kaj Komentoj (RSS).